b'\n_START_ARTICLE_\nHelsingin Uutiset (1908\xe2\x80\x931910)\n_START_PARAGRAPH_\nHelsingin Uutiset oli Helsingiss\xc3\xa4 vuosina 1908\xe2\x80\x931910 ilmestynyt sanomalehti._NEWLINE_H. R. Pohjolan julkaiseman ja toimittaman Helsingin Uutisten tarkoituksena oli olla perustuslaillisessa hengess\xc3\xa4 kansaa yhdist\xc3\xa4v\xc3\xa4 lehti, joka keskittyisi taloudellisiin ja sivistyksellisiin kysymyksiin. Maaliskuussa 1910 Pohjola myi kerran viikossa katkonaisesti ilmestyneen lehden liikemies B. M. Kolstr\xc3\xb6mille, joka julkaisi sit\xc3\xa4 viel\xc3\xa4 kahden kuukauden ajan nuorsuomalaisin tunnuksin nimell\xc3\xa4 P\xc3\xa4\xc3\xa4kaupungin Sanomat. Loppuvaiheessa lehden toimittajana ty\xc3\xb6skenteli Adolf Ferdinand Sch\xc3\xbctz.'